**Fagervikin kirkko** (ruots. *Fagerviks kyrka*) on kirkkorakennus Fagervikin ruukinkartanon mailla Inkoon kunnassa, Uudellamaalla. Se on yksi harvoista yksityisomistuksessa olevista Suomen kirkoista. Kirkkoon voi tutustua kesäisin.

Kirkko on tasavartinen hirsirakenteinen ristikirkko. Sen rakentajaksi mainitaan Joh. Friedrich Schulz vuonna 1737. Se on verhoiltu ulkoa pystylaudoituksella ja punamullattu. Kirkon katolla on pieni 8-kulmainen kattolyhty eli lanterniini. Erillinen kellotapuli on valmistunut vuonna 1766. Kiviaidan ympäröimällä kirkkomaalla sijaitseva Hisinger-suvun hautakappeli on samalta vuodelta.

Sisäpuolelta kirkko on jätetty hirsipinnalle ja maalattu valkeaksi kuten myös sisäkatto. Kirkon kiinteää sisustusta pidetään alkuperäisenä. Ristiinnaulitsemista esittävä alttaritaulu on vuodelta 1738.

Urkupositiivi
-------------

Urkupositiivi on 5-äänikertainen ja sen on rakentanut tukholmalainen urkurakentaja Olof Hedlund J.N. Cahmanin palveluksessa ollessaan vuoden 1720 vaiheilla. Urut Fagervikin tehtaankirkkoon osti Ruotsista asessori Johan Hising vuonna 1763. Turun tuomiokirkon urkuri Carl Lenningh asensi urut tehtaankirkon parvelle, ja soitin vihittiin käyttöönsä 29. syyskuuta 1763. Nämä pienet berliininsiniset urut ovat säilyneet muuttamattomina; vain alkuperäinen lyhyt oktaavi on viritetty kromaattiseksi, minkä Anders Thulé teki vuonna 1843 urkuja korjatessaan. Nämä urut ovat Suomen vanhimmat alkuperäiskunnossa säilyneistä soittokuntoisista uruista. Rakentajansa uruista tämä positiivi on yksi viidestä alkuperäisasussa säilyneestä.

**Urkujen dispositio**:

|  |  |
| --- | --- |
| **Sormio** E–c³ (alun perin C/E–c³) |  |
| Gedacht 8' |
| Octava 4' |
| Qvinta 3' (2 ⅔’) |
| Octava 2' |
| Scharf 3 chor |

Lähteet
-------

* Fagervikin kartano (rakennusperintörekisteri) *Kulttuuriympäristön palveluikkuna kyppi.fi*. Museovirasto. Viitattu 4.3.2012.
* Olof Hedlund, viitattu 1.5.2013

### Viitteet

1. ↑  Kirkko Fagervik Gård. Viitattu 4.3.2012.
2. ↑  Rakennusperintörekisteri, alasivu Kellotapuli
3. ↑  Suomen historiallisia urkuja: Fagervikin tehtaankirkko Sibelius-Akatemia. Viitattu 1.5.2013.
4. ↑  Rakennusperintörekisteri, alasivu Kirkko

Aiheesta muualla
----------------

* Kuvia tai muita tiedostoja aiheesta **Fagervikin kirkko** Wikimedia Commonsissa

* Kirkko Fagervikin kartanon www-sivuilla.

Uudenmaan kirkot (pois lukien Espoo, Helsinki ja Vantaa)
Askola –
Bromarv –
Degerby –
Fagervik –
Haapajärvi –
Hanko –
Hyvinkää (ev.lut.) –
Hyvinkää (ortod.) -
Hyvinkää (vanha) –
Inkoo –
Järvenpää (ev.lut.) –
Järvenpää (ortod.) –
Karjaa –
Karjalohja –
Kauniainen –
Kellokoski –
Kirkkonummi –
Klaukkala (ev.lut.) –
Klaukkala (ortod.) –
Kytäjä –
Kärkölä –
Lapinjärvi –
Lapinjärvi (pikku kirkko) –
Lappohja –
Liljendal –
Lohja –
Lohja (tsasouna) –
Loviisa –
Masala –
Mustio –
Myrskylä –
Mäntsälä –
Nummi –
Nurmijärvi –
Pernaja –
Pohja –
Porvoo –
Pornainen –
Pukkila –
Pusula -
Rajamäki –
Ruotsinpyhtää –
Sammatti –
Sipoo (uusi) –
Sipoo (vanha) –
Siuntio –
Snappertuna –
Tammisaari –
Tenhola –
Tuusula –
Täktom (kappeli) –
Vihti 



|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Fagervikin kirkko (Q11859344)ohje |
| --- |
|  |
| esiintymä kohteesta | kirkko |
|  |
| valtio | Suomi |
|  |
| sijaitsee hallinnollisessa yksikössä | Inkoo |
|  |
| sijainti | Fagervik |
|  |
| koordinaatit | 60°01′26″N 23°48′47″E﻿ / ﻿60.02383°N 23.813°E﻿ / 60.02383; 23.813 |
|  |
|  |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |